ສີ່​ຄົນ​ເສຍ​ຊີວິດ ໃນເຫດ​ວາງ​ ລະ​ເບີດສະລະ​ຊີບ​ ໃນອີຣັກ (ສະໄລດ໌)
ການ​​ໂຈມ​ຕີ ​ເກີດ​ຂື້ນ​ທີ່​ເມືອງ Taji ທາງ​ທິດ​ເໜືອ​ຂອງນະຄອນຫລວງ Baghdad ໃນວັນຈັນມື້ນີ້.
ມີສີ່ຄົນເສຍຊີວິດ ຫລັງຈາກຄົນວາງລະເບີດສະລະຊີບຄົນນຶ່ງ ໄດ້ທໍາການໂຈມຕີ ກໍາລັງທີ່ໜູນຫລັງໂດຍລັດຖະບານ ໃນວັນ ຈັນມື້ນີ້ ການໂຈມຕີເກີດຂື້ນທີ່ເມືອງ Taji ທີ່ຕັ້ງຢູ່ທາງທິດເໜືອຂອງ ນະຄອນ ຫລວງ Baghdad ໃນຂະນະທີ່ກອງກໍາລັງດັ່ງກ່າວ ພາກັນໄປຮັບເອົາເງິນເດືອນຂອງເຂົາເຈົ້າ ຢູ່ຫ້ອງການແຫ່ງ ນຶ່ງ ຢ່າງໜ້ອຍ 20 ຄົນໄດ້ຮັບບາດເຈັບ ໃນເຫດລະເບີດ ການໂຈມຕີເກີດຂື້ນມື້ນຶ່ງ ຫລັງຈາກຢ່າງໜ້ອຍ 15 ຄົນໄດ້ຖືກ ສັງຫານ ແລະ 150 ຄົນໄດ້ຮັບບາດເຈັບ ໃນການໂຈມຕີຕໍ່ກອງ ບັນຊາການຕໍາຫລວດ ໃນເມືອງ Kirkuk ທາງພາກເໜືອຂອງ ອິຣັກ ທີ່ເຈົ້າໜ້າທີ່ຕໍາຫລວດເວົ້າວ່າ ເປັນຝີມືຂອງຜູ້ໂຈມຕີສະລະ ຊິບຄົນນຶ່ງທີ່ໃຊ້ລະເບີດລົດ ໂດຍມີພວກມືປືນຈໍານວນນຶ່ງ ທີ່ປອມໂຕເປັນຕໍາຫລວດປະກອບ ສ່ວນນໍາ ບັນດາເຈົ້າໜ້າທີ່ກ່າວວ່າ ລະເບີດລົດໄດ້ທໍາລາຍຕຶກອາຄານແລະຮ້ານຄ້າ ທີ່ຢູ່ໃກ້ຫລາຍຫລັງ ລາຍງານຂ່າວບາງກະແສເວົ້າວ່າ ມີການເສຍຊີວິດ ຫລາຍກວ່າ 30 ຄົນ ໃນການໂຈມຕີເມື່ອວັນອາທິດນັ້ນ